cyanic-selkie/wikianc huggingface dataset:
முப்பிரிவுகள் விதி
framed|right|சூரியன் மறைவதைக் காட்டும் இப் படம் முப்பிரிவுகள் விதியைப் பின்பற்றி எடுக்கப்பட்டது. முப்பிரிவுகள் விதி (rule of thirds) என்பது, ஓவியம், ஒளிப்படம் ஆகியவற்றில், கூட்டமைவு (composition) தொடர்பான ஒரு வழிகாட்டல் ஆகும். thumb|இடது|முப்பிரிவுகள் விதியின் பயன்பாட்டை விளக்கும் படம். ஒரு ஓவியம் அல்லது நிழற்படம் ஒன்றை குறுக்காகவும், நெடுக்காகவும் இவ்விரண்டு கோடுகள் வரைவதன் மூலம் ஒன்பது சமமான பாகங்களாகப் பிரிக்கலாம். இவ்வாறு பிரிப்பதற்காக வரையப்படும் நான்கு கோடுகளும் அவற்றுள் ஒன்றையொன்று வெட்டும் நான்கு புள்ளிகள் கிடைக்கும். இந்த நான்கு புள்ளிகளும் அந்த ஓவியத்தின் அல்லது நிழற்படத்தின் குவியப் புள்ளிகள் ஆகும். படமொன்றைப் பார்க்கும்போது ஒருவருடைய கண்கள் இயற்கையாக நாடும் இடங்களை இக் குவியப் புள்ளிகள் குறிக்கின்றன. இதனால் ஓவியம் போன்றவற்றில் இடம் பெறுகின்ற முதன்மையான அம்சங்களை அமைப்பதற்கு இப் புள்ளிகளை அண்டிய இடங்கள் பொருத்தமானவை ஆகும். இதுவே முப்பிரிவுகள் விதியாகும்.
அருகிலுள்ள படம் முப்பிரிவுகள் விதியின் பயன்பாட்டை விளக்குகின்றது. படத்திலுள்ள அடிவானம், கீழ் மூன்றிலொரு பகுதியை, மேலுள்ள மூன்றில் இரண்டு பகுதியிலிருந்து பிரிக்கும் கோட்டுக்கு அண்மையில் அமைந்துள்ளது. மரம், இரண்டு கோடுகளின் வெட்டுப் புள்ளியில் உள்ளது. படத்தின் முக்கியமான அம்சம், இக்கோடுகளில் ஒன்றை உண்மையில் தொடவேண்டும் என்பதில்லை. எடுத்துக்காட்டாகப் படத்தில், அடிவானத்துக்கு மேலுள்ள ஒளி மிகுந்த பகுதி மேற்குறிப்பிட்ட கோடுகளில் ஒன்றின்மேல் பொருந்தி வரவில்லை. எனினும் இது, இரண்டு கோடுகளின் வெட்டுப்புள்ளிக்கு அண்மையில் இருப்பதனால், முப்பிரிவுகள் விதியினால் கிடைக்கக்கூடிய சாதகங்களை அடையமுடிகின்றது.
முப்பிரிவுகள் விதியின் அடிப்படையில் அமைக்கப்படும் படங்கள், முதன்மை அம்சங்களை நடுவில் வைத்து அமைக்கும் படங்களைவிடக் கூடிய ஆற்றலையும், ஆர்வத்தையும் உருவாக்கக்கூடியன என்பது இவ்விதியைப் பின்பற்றுபவர்களது கருத்தாகும். அத்துடன் இத்தகைய முறையில் அமைந்த நிழற்படங்கள், ஓவியங்கள் முதலியன, கூடுதலான அழகியற் தன்மை கொண்டனவாகவும், தொழில்முறைத் தகுதி கொண்டனவாகவும் இருப்பதாகப் பொதுவாகக் கருதப்படுகின்றது.
உசாத்துணை
பகுப்பு:ஓவியம் பகுப்பு:ஒளிப்படவியல் பகுப்பு:கூட்டமைவு (காண்கலைகள்)
சோலைக்கிளி
சோலைக்கிளி (இயற்பெயர்: உதுமாலெவ்வை முகம்மது அதீக்) இலங்கையின் கிழக்கு மாகாணத்தின் கல்முனையைச் சேர்ந்த ஒரு தொகுதி, 1988)
கிர்பியினா அலெக்சான்டர்
கிரிபினா அலெக்சான்டர் (Kirbyina Alexander, பிறப்பு: சூலை 6 1987), மேற்கிந்தியத் தீவுகள் பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 20 பெண்கள் ஒருநாள் பன்னாட்டுத் துடுப்பாட்டப் போட்டிகளிலும்,  6  பெண்கள் இருபதுக்கு -20 போட்டிகளிலும்  கலந்து கொண்டுள்ளார். இவர் 2005 -2010 ஆண்டுகளில் மேற்கிந்தியத் தீவுகள் பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.
சோலைக்கிளி
வெளி இணைப்புக்கள்
பகுப்பு:ஈழத்துக் கவிஞர்கள் பகுப்பு:இலங்கை முஸ்லிம் எழுத்தாளர்கள் பகுப்பு:மட்டக்களப்பு மாவட்ட நபர்கள்
சொடுகூர் பட்டாளம்மன் கோயில்
சொடுகூர் பட்டாளம்மன் கோயில் தமிழ்நாட்டில் கிருஷ்ணகிரி மாவட்டம், சொடுகூர் என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
1-எத்தில்-3-மெத்தில்லிமிடசோலியம் குளோரைடு
1-எத்தில்-3-மெத்தில்லிமிடசோலியம் குளோரைடு (1-Ethyl-3-methylimidazolium chloride) என்பது C6H11ClN2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர் அயனி நீர்மமான இது செல்லுலோசு செயல்முறையில் பயன்படுகிறது. இச்சேர்மத்தின் கட்டமைப்பில் இரண்டு நைற்றசனும் மூன்று கரிம அணுக்களும் கொண்ட ஐந்து உறுப்பு வளையம் ஒன்று உள்ளது. இரண்டு நைற்றசன் அணுக்களிலும் எத்தில் மற்றும் மெத்தில் குழுக்கள் பதிலீடு செய்யப்பட்டுள்ள ஓர் இமிடசோல் வழிப்பெறுதியாக 1-எத்தில்-3-மெத்தில்லிமிடசோலியம் குளோரைடு கருதப்படுகிறது. இதன் உருகுநிலை 77-79 பாகை செல்சியசு வெப்பநிலையாகும்.
மேற்கோள்கள்
பகுப்பு:இமிடசோல்கள் பகுப்பு:குளோரைடுகள் பகுப்பு:பல்லின வளையச் சேர்மங்கள்
குகமால் தேசியப் பூங்கா
குகமால் தேசியப் பூங்கா (ஆங்கிலம்: Gugamal National Park) இந்தியாவின் மஹாராஸ்டிரம் மாநிலத்தில் அமராவதி மாவட்டத்தில் அமைந்துள்ளது. இந்தப் பூங்காவானது 1974 ஆம் ஆண்டு உருவாக்கப்பட்டது. இதன் பரப்பளவு 1673.93 சதுர கிலோமீட்டர்கள் ஆகும். இதில் மெல்காட் புலிகள் பாதுகாப்புத் திட்டமும் செயல்பட்டு வருகிறது. இங்கு புலிகள், சிறுத்தைகள், நரிகள், மான்கள் போன்றவை மிகுதியாகக் காணப்படுகின்றன. இங்கு 25 வகையான மீன்களும், பல்வேறு வகையான வண்ணத்துப் பூச்சி களும் உள்ளன. இந்தப் பூங்காவிலுள்ள ஆறுகளில் 1990 ஆம் ஆண்டு மார்ச் மற்றும் 1991 ஆம் ஆண்டு பிப்ரவரி மாதங்களில் முதலைகள் விடப்பட்டன. இந்த தேசியப் பூங்காவினுள் பல்வேறு வகையான மூலிகைத் தாவரங்கள் உள்ளன.
வெளி இணைப்புகள்
பகுப்பு:இந்திய தேசியப் பூங்காக்கள் பகுப்பு:மகாராட்டிரம் பகுப்பு:அமராவதி மாவட்டம்
மல்லேசப்பா மடிவாளப்பா கலபுர்கி
'''ம. ம. கல்புர்கி''', கன்னட எழுத்தாளர் ஆவார். இவர் சாகித்திய அகாதமியின் விருதைப் பெற்றவர். இவர் நிருபதுங்கா விருது, பம்பா விருது, கர்நாடக மாநில அரசின் சாகித்திய விருது ஆகியவற்றையும் பெற்றவர்.
வாழ்க்கைக் குறிப்பு
இவர் கர்நாடகத்தின் பிஜாப்பூர் மாவட்டத்துக்கு உட்பட்ட சிந்தகி வட்டத்தில் உள்ள யரகல் என்ற ஊரில் பிறந்தார். கன்னடத்தில் முதுகலைப் பட்டம் பெற்றவர். ஹம்பியில் உள்ள கன்னடப் பல்கலைக்கழகத்தில் துணை வேந்தராகப் பணியாற்றியுள்ளார். இவர் 2015ஆம் ஆண்டின் ஆகஸ்ட் முப்பதாம் நாளில் இந்து வலதுசாரி தீவிரவாதிகளால் அவரது வீட்டில் வைத்து துப்பாக்கியால் சுட்டுக் கொல்லப்பட்டார்.
சமூகப் பணி
ம.ம. கலபுர்கி தொடர்ந்து மூடநம்பிக்கைகளுக்கு எதிராகவும், இந்துத்வா அடிப்படைவாதிகளுக்கு எதிராகவும், சாதிய கட்டமைப்புக்கு எதிராகவும் குரல் எழுப்பி வந்தார். 12-ம் நூற்றாண்டில் கருநாடகத்தில் தோன்றிய லிங்காயத சமயநெறியை மிகத் தீவிரமாக பின்பற்றியும், அதைப் பற்றி விரிவாக ஆய்வு செய்தும் வந்தவர்.
லிங்காயத சமயத்தில் நுழைந்துவிட்ட விக்கிரக வழிபாடுகளையும், தேவையற்ற சடங்கு சம்பிரதாயங்களையும் கடுமையாக எதிர்த்து வந்தார். அத்தோடு லிங்காயத சமயமும், இந்து சமயமும் ஒன்றல்ல என்ற கருத்தையும் முன் வைத்திருந்தார். கடந்த 2014 ஆம் ஆண்டு ஜூன் மாதத்தில் நடைபெற்றிருந்த மூடநம்பிக்கைகளுக்கு எதிரான மசோதா மீதான ஒரு கருத்தரங்கில் பேசியபோது, உடுப்பி ராஜகோபாலாச்சாரிய அனந்தமூர்த்தி என்ற புகழ்பெற்ற கன்னட எழுத்தாளர் எழுதிய பெதள பூசே யாக்கே கூடாது (நிர்வாண வழிபாடு ஏன் கூடாது?) என்ற புத்தகத்தை மேற்கோள் காட்டி விக்கிரக வழிபாட்டை கடுமையாக சாடியிருந்தார். இதனால் விஷ்வ ஹிந்து பரிஷத், பஜ்ரங் தளம், ஸ்ரீராம் சேனை போன்ற பல சங்கப் பரிவாரக் குழுக்கள் இவர் மீது கடும் விசனம் கொண்டிருந்தனர் என்பதும் குறிப்பிடத்தக்கது.
சான்றுகள்
பகுப்பு:கன்னட எழுத்தாளர்கள் பகுப்பு:இந்திய பகுத்தறிவாளர்கள் பகுப்பு:1938 பிறப்புகள் பகுப்பு:2015 இறப்புகள் பகுப்பு:இந்தியாவில் கருத்து வெளிப்பாட்டுச் சுதந்திரம் பகுப்பு:பிஜாப்பூர் மாவட்ட நபர்கள்
ஆன் பிரவுன்
ஆன் பிரவுன்  (Ann Browne, பிறப்பு: சூன் 28 1955), மேற்கிந்தியத் தீவுகள் பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 11 பெண்கள் ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். இவர் 1993 -1997  பருவ ஆண்டுகளில் மேற்கிந்தியத் தீவுகள்  பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
ஈவ் சீசர்
ஈவ் சீசர் (Eve Caesar), மேற்கிந்தியத் தீவுகள்  பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 6 பெண்கள் ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். இவர் 1993 ல் மேற்கிந்தியத் தீவுகள் பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.
பகுப்பு:மேற்கிந்தியத் தீவுகள் பெண்கள்  ஒருநாள் பன்னாட்டுத் துடுப்பாட்ட அணி
அன்னா (புதிய ஏற்பாட்டு நபர்)
அன்னா (חַנָּה, Ἄννα) அல்லது இறைவாக்கினரான அன்னா என்பவர் விவிலியத்தின் லூக்கா நற்செய்தியில் மட்டும் வரும் நபர் ஆவார். அன்நற்செய்தியின் படி இவர் வயது முதிர்ந்த இறைவாக்கினர். யூத வழக்கப்படி குழந்தை இயேசு ஆலயத்தில் அர்ப்பணிக்கப்பட்ட போது இவர் அங்கு வந்து குழந்தையைப்பற்றிப் பேசினார். இந்நிகழ்வு லூக்கா 2:36-38இல் விவரிக்கப்பட்டுள்ளது.
புதிய ஏற்பாட்டில்
நற்செய்தியில் இவர் இடம்பெறும் நிகழ்வு பின்வருமாறு:
இப்பகுதியிலிருந்து அன்னாவைப்பற்றிய பின்வரும் தகவல்கள் கிடைக்கின்றன
திருச்சபை மரபு
கத்தோலிக்க திருச்சபையில் இவர் ஒரு புனிதராக ஏற்கப்படுகின்றார். இவரின் விழா நாள் ஆண்டவரைக் காணிக்கையாக அர்ப்பணித்தல் விழாவின் அடுத்த நாளான பெப்ருவரி 3 ஆகும்.
பகுப்பு:கிறித்தவ இறைவாக்கினர்கள் பகுப்பு:கிறித்தவப் புனிதர்கள் பகுப்பு:லூக்கா நற்செய்தி பகுப்பு:திருமுறை நற்செய்திகளில் வரும் நபர்கள்
லீலா கலீத்
1969 ஆம் ஆண்டில் திரான்ஸ் வேர்ல்ட் விமான நிறுவனத்தின் "விமானம் 840"ன் கடத்தலில் இவரது பங்கிற்காகவும், அடுத்த ஆண்டு ஜோர்தானில் நடந்த உள்நாட்டுப் போரான "கருப்பு செப்டம்பர்" பிரச்சாரத்தின் ஒரு பகுதியாகவும், நியூயார்க் நகரத்திற்கு சென்ற மூன்று விமானங்களையும் இலண்டனுக்குச் சென்ற ஒரு விமானத்தையும் கடத்தி ஜோர்தான் அருகிலுள்ள தொலைதூர பாலைவன வான்வழிப் பகுதியான டாசன் என்ற இடத்தில் தரையிறக்கிய ச்ம்பவத்திலும் http://news.bbc.co.uk/onthisday/hi/dates/stories/september/12/newsid_2514000/2514929.stm இவர் மக்கள் கவனத்திற்கு வந்தார். ஒரு விமானத்தை கடத்திச் சென்ற முதல் பெண்ணான, இவர், பிற பாலத்தீன விடுதலைக்கான மக்கள் முன்னணி (பி.எஃப்.எல்.பி) உறுப்பினர்களால் கடத்தப்பட்ட பணயக்கைதிகளுக்கான பரிமாற்றத்தில் விடுவிக்கப்பட்டார்.
ஆரம்ப கால வாழ்க்கை
கட்டளைப் பாலத்தீனின் கைஃபாவில் அரபு பெற்றோருக்கு கலீத் பிறந்தார். இவரது குடும்பம் 1948 ஏப்ரல் 13 அன்று லெபனானுக்கு தப்பி ஓடியது. 1948 பாலத்தீனிய வெளியேற்றத்தின் ஒரு பகுதியாக, தனது தந்தையை விட்டு வெளியேறினார். தனது 15 வயதில், தனது சகோதரரின் அடிச்சுவடுகளைப் பின்பற்றி, பான்-அரபு இயக்கத்தில் சேர்ந்தார். அரபு தேசியவாத இயக்கம் முதலில் 1940களின் பிற்பகுதியில் ஜோர்ஜ் ஹபாஷ் என்பவரால் நிறுவப்பட்டது. பின்னர் இவர், அமெரிக்க பெய்ரூட் பல்கலைக்கழகத்தில் மருத்துவ மாணவரானார். இந்த இயக்கத்தின் பாலத்தீன கிளை 1967 ஆறு நாள் போருக்குப் பின்னர் பாலத்தீன விடுதலைக்கான மக்கள் முன்னணியாக மாறியது.
கலீத் குவைத்தில் கற்பிப்பதற்காக சிறிது காலம் தங்கியிருந்தார். மேலும் இவரது சுயசரிதையில், ஜான் எஃப். கென்னடி படுகொலை செய்யப்பட்டதாகக் கேள்விப்பட்ட நாளில் தான் அழுததை விவரித்தார்.
விமானக் கடத்தல்கள்
thumb| 1970 இல் [[ஐக்கிய இராச்சியம்|ஐக்கிய இராச்சியத்திலிருந்து விடுவிக்கப்பட்ட பின்னர் திமிஷ்குவில் கலீத்]] 1969 ஆகத்து 29 அன்று, உரோமிலிருந்து டெல் அவீவ் செல்லும் வழியில் திரான்ஸ் வேர்ல்ட் விமான நிறுவனத்தின் விமானம் 840 என்பதை கடத்திச் சென்ற அணியின் ஒரு பகுதியாக இவர் இருந்தார். போயிங் 707 ஐ திமிஷ்குவிற்கு திருப்பினார். சில ஊடக ஆதாரங்களின்படி, அமெரிக்காவின் இசுரேலிய தூதராக இருந்த இட்சாக் ராபின் விமானத்தில் இருப்பார் என்று பாலத்தீன விடுதலைக்கான மக்கள் முன்னணியின் தலைமை நினைத்தது. ஆனால் அவர் அதில் பயணம் செய்யவில்லை. இசுரேலின் கைஃபா நகர் மீது பறக்க விமானிக்கு உத்தரவிட்டதாக கலீத் கூறுகிறார். இதன் மூலம் தான் பிறந்த இடத்தைப் பார்க்க முடிந்தது. விமானப் பயணிகளில் யாரும் காயமடையவில்லை. ஆனால் பயணிகள் இறங்கிய பின்னர், கடத்தல்காரர்கள் விமானத்தின் மூக்கு பகுதியை வெடிக்க வைத்தனர். இந்த கடத்தலுக்குப் பிறகு, இவர் ஏகே-47 துப்பாக்கியை பிடித்துக் கொண்டு கெஃபியா என்ற அரேபியத் தலை ஆடையை அணிந்திருக்கும் ஒரு புகைப்படம் ( எடி ஆடம்ஸ் என்பவர் எடுத்தது) பல பத்திரிக்கைகளில் வெளிவந்தது. இவர் மூக்கு மற்றும் கன்னத்தில் ஆறு பிளாஸ்டிக் அறுவை சிகிச்சை மேற்கொண்டுள்ளார். எதிர்காலத்தில் மேலும் கடத்தலில் பங்கேற்க இவ்வாறு செய்து கொண்டதாகக் கூறினார். ஏனெனில், தனது முகம் ஒரு குறியீடாக இருக்க இவர் விரும்பவில்லை.
எல் அல் விமானம் 219 (1970)
செப்டம்பர் 6, 1970 இல், நிக்கராகுவா-அமெரிக்கரான பேட்ரிக் ஆர்கெல்லோ என்பவரும் சேர்ந்து, டாசன் கடத்தல்களின் ஒரு பகுதியாக ஆம்ஸ்டர்டாமில் இருந்து நியூயார்க் நகரத்திற்கு சென்ற எல் அல் விமானம் 219 ஐ கடத்த முயன்றனர். இது தொடர்ச்சியாக ஒரே நேரத்தில் நடைபெற்ற கடத்தல்களின் தொடர்ச்சியாகும். இசுரேலிய வான்படை வீரர்கள் ஆர்கெல்லோவைக் கொன்று, இறுதியில் இவரை கைது செய்த போது போது இந்தத் தாக்குதல் தோல்வியடைந்தது. அந்த நேரத்தில் அவர் இரண்டு கைக்குண்டுகளை வைத்திருந்தாலும், பொதுமக்கள் பயணம் செய்யும் விமானத்தில் பயணிகளை அச்சுறுத்த வேண்டாம் என்று மிகவும் கடுமையான அறிவுறுத்தல்களைப் பெற்றதாக கலீத் கூறினார். ஆனாலும் இவருடைய கூட்டாளியான ஆர்கெல்லோ விமானி ஒருவரை சுட்டுக் கொன்றார்.
விமானி விமானத்தை இலண்டனில் உள்ள ஹீத்ரோ விமான நிலையத்திற்கு திருப்பிவிட்டார். அங்கு கலீத் ஈலிங் காவல் நிலையத்திற்கு அனுப்பப்பட்டார். அக்டோபர் 1 ம் தேதி, கடத்தப்பட்ட பணயக்கைதிகளுக்கு ஈடாக பிரிட்டிசு அரசாங்கம் இவரை விடுவித்தது.
பிற்கால வாழ்வு
மக்கள் ஜனநாயகக் கட்சியை (எச்.டி.பி) சுற்றியுள்ள குர்திஷ் அரசியல் இயக்கத்தையும் கலீத் ஆதரிக்கிறார். மேலும் பாலத்தீனிய மற்றும் குர்து மக்களின் இதேபோன்ற பிரச்சினையைக் கவனத்தில் கொண்டார் இவர் அரசியலிலும் ஈடுபட்டுள்ளார். பாலத்தீனிய தேசிய அமைப்பில் இடம்பெற்ற இவர், உலக சமூக மன்றத்தில் தவறாமல் தோன்றினார்.
திருமணம்
இவர் மருத்துவர் பயாஸ் ரஷீத் ஹிலால் என்பவரை திருமணம் செய்து கொண்டார். தற்போது, தங்களது இரு மகன்களான பாதர் மற்றும் பஷாருடன் ஜோர்தானின் அம்மானில் வசித்து வருகிறார். இவர் மதமற்றவர்.
ஆவணப்படம்
பலத்தீனிய திரைப்படத் தயாரிப்பாளர் லீனா மக்போல் இயக்கி லீலா கலீத், ஹைஜாக்கர் என்ற தலைப்பில் ஒரு திரைப்படம் எடுக்கப்பட்டது. இத் திரைப்படம் நவம்பர் 2005 இல் ஆம்ஸ்டர்டமில் நடந்த சர்வதேச ஆவணப்பட விழாவில் திரையிடப்பட்டது.
சுற்றுப்பயணம்
2011 ஆம் ஆண்டில், கலீத் சுவீடனில் ஒரு சுற்றுப்பயணத்தை மேற்கொண்டார். இதில் சுவீடனின் பொதுவுடைமைக் கட்சி மற்றும் சுவீடனின் தொழிலாளர்களின் மத்திய அமைப்பு ஆகியவற்றின் பொது தின ஆர்ப்பாட்டங்கள், ஒரு பொது கலைக்கூடம், சோடெர்டோர்ன் பல்கலைக்கழக கல்லூரி மற்றும் இடதுசாரிக் கட்சி ஏற்பாடு செய்த ஒரு கருத்தரங்கு ஆகியவை அடங்கும்.
இத்தாலிய அரசாங்கத்தால் பயங்கரவாத அமைப்பாகக் கருதப்படும் ஒரு குழுவில் உறுப்பினராக இருப்பதால் நவம்பர் 2017 இல், லியோனார்டோ டா வின்சி-பியமிசினோ விமான நிலையத்தில் இத்தாலியின் உரோம் நகருக்கு செல்ல இவர் அனுமதி மறுக்கப்பட்டார். இதனால் அம்மானுக்குத் திரும்ப வேண்டிய கட்டாயம் ஏற்பட்டது.
செப்டம்பர் 2020 நடுப்பகுதியில், பேராசிரியர் ரபாப் அப்துல்லாடி மற்றும் டாக்டர் டோமோமி கினுகாவா ஆகியோர் நடத்திய சான் பிரான்சிஸ்கோ மாநில பல்கலைக்கழகத்தில் மெய்நிகர் ஜூம் மாநாட்டில் "யூத வெறுப்பை முடிவுக்குக் கொண்டுவருங்கள்" என்ற தலைப்பில் இவர் பேச திட்டமிடப்பட்டது. முகநூல் நிறுவனம், ஜூம் வீடியோ கம்யூனிகேஷன்ஸுடன் சேர்ந்து, அமெரிக்க ஏற்றுமதி கட்டுப்பாடு, பொருளாதாரத் தடைகள் மற்றும் பயங்கரவாத எதிர்ப்புச் சட்டங்களை மேற்கோள் காட்டி காணொளி மாநாட்டில் தங்களது மென்பொருள் மற்றும் தளங்களைப் பயன்படுத்துவதைத் தடுத்தது.
வெளி இணைப்புகள்
பகுப்பு:வாழும் நபர்கள் பகுப்பு:1944 பிறப்புகள் பகுப்பு:20-ஆம் நூற்றாண்டு குற்றவாளிகள்
இசுடார் அலையன்சு
இசுடார் அல்லையன்ஸ்  (Star Alliance, அல்லது தமிழில் இசுடார் கூட்டணி)  உலகின் முதலாவதும் உலகளாவிய மிகப்பெரும்  வான்போக்குவரத்து கூட்டணியும் ஆகும். இதன் தலைமை அலுவலகம் செருமனியின் பிராங்க்ஃபுர்ட்டில் அமைந்துள்ளது. 1997இல் நிறுவப்பட்ட இந்தக் கூட்டணியின் பெயரும் சின்னமும் இதன் ஐந்து நிறுவன வான்போக்குவரத்து நிறுவனங்களான இசுகாண்டிநேவிய வான் போக்குவரத்து நிறுவனம், தாய் பன்னாட்டு ஏர்வேசு, ஏர் கனடா, லுஃப்தான்சா, மற்றும் யுனைடைடு ஏர்லைன்சு ஆகியவற்றை குறிக்கிறது. விரைவாக வளர்ந்துவரும் இந்தக் கூட்டணியில் தற்போது 28 உறுப்பினர்கள் உள்ளனர். நாளும் 21,100ஐ விடக்கூடிய  புறப்பாடுகளைக் இயக்குகிறது. 194 நாடுகளில் உள்ள 1329 நிலையங்களுக்கு கொண்டு சேர்க்கிறது. ஆண்டுக்கு 678.5 மில்லியன் பயணிகள் பயணிக்கின்றனர்.
வெளி இணைப்புகள்
பகுப்பு:விமானசேவை நிறுவனங்கள்
சி. ருத்ரைய்யா
சி.ருத்ரைய்யா (C. Rudhraiya, ஜூலை 25, 1947 - நவம்பர் 18, 2014) 1978ஆம் ஆண்டு தமிழ்த் திரையுலகில் மாறுபட்ட ஒரு இயக்குனராக நுழைந்தவர்.இவரின் சொந்த ஊர் சேலம் அருகிலுள்ள ஆத்தூர். திருச்சி செயிண்ட் ஜோசப் கல்லூரியில் படித்தவர்.சென்னை தரமணியில் உள்ள திரைப்படக் கல்லூரியில் திரைக்கதை எழுத்து மற்றும் இயக்கம் படித்தார். இவரது முதல் படமான "அவள் அப்படித்தான்", முன்னணி நட்சத்திரங்களான கமலஹாசன், ரஜினிகாந்த் மற்றும் ஸ்ரீபிரியா ஆகியோர் நடித்திருந்தபோதும், அவர்களிடமிருந்து வழமையாக ரசிகர்கள் எதிர்பார்க்கும் அம்சங்களைக் கொண்டிராது, வேறுபட்ட, உளவியல் தொடர்பான கதையைமைப்பைக் கொண்டிருந்ததால் தோல்வியுற்றது. இருப்பினும், இன்றளவும், தமிழில் வெளிவந்த சிறந்த படங்களில் ஒன்றாகக் கொண்டாடப்படுகிறது.
புதுமுகங்களை வைத்து 1980 ஆம் ஆண்டு சி.ருத்ரைய்யா இயக்கிய "கிராமத்து அத்தியாயம்" என்னும் திரைப்படமும் தோல்வியுற்றது. இதன் பிறகு அவரது படம் எதுவும் வெளிவரவில்லை. சில முயற்சிகள் துவக்கத்திலேயே தோல்வியுற்று விட்டன.
2014 ஆம் ஆண்டு நவம்பர் 18 ஆம் நாளன்று தனது 67வது அகவையில் சென்னையில் காலமானார்.
மேற்கோள்கள்
பகுப்பு:தமிழ்த் திரைப்பட இயக்குநர்கள் பகுப்பு:2014 இறப்புகள் பகுப்பு:1947 பிறப்புகள் பகுப்பு:இந்தியத் திரைப்பட இயக்குநர்கள் பகுப்பு:தமிழ்நாட்டுத் திரைப்பட இயக்குனர்கள் பகுப்பு:திருச்சிராப்பள்ளிக் கலைஞர்கள்
பேய்க் கோபுரம் (யெலபுகா)
thumb|பேய்க் கோபுரம், யெலபுகா பேய்க் கோபுரம் அல்லது எலபுகா கோட்டை எனப்படுவது தர்தாரிஸ்தான் பகுதியில் அமைந்துள்ள கோட்டையாகும். இது 16 ஆம் நூற்றாண்டின் பிற்பகுதியில் கட்டப்பட்டது.
1614-1616 காலப்பகுதியில் இங்கு துறவியர் மடம் ஒன்று உருவாக்கப்பட்டு 1764 இல் இது இல்லாமல் போனது.
உசாத்துணை
பகுப்பு:உருசியாவின் புவியியல் பகுப்பு:கோட்டைகள்
தாவாவ்
தாவாவ் (மலாய்: Tawau; ஆங்கிலம்: Tawau; சீனம்: 斗湖; ஜாவி: تاواو) என்பது மலேசியா, சபா மாநிலத்தின் மூன்றாவது பெரிய நகரம். இதன் பழைய பெயர் தவாவ் (Tawao). இந்த நகரம் கோத்தா கினபாலு, சண்டக்கான் நகரங்களுக்கு அடுத்த நிலையில் மூன்றாவது பெரிய நகரமாகச் சிறப்பு பெருகிறது.
தாவாவ் மாவட்டத்திற்கும், தாவாவ் நகராண்மைக் கழகத்திற்கும் தாவாவ் என்றுதான் பெயர். ஆகவே, மாவட்டம், நகராண்மைக் கழகம், நகரம் ஆகிய மூன்று நிலப் பகுதிகளைக் குறிப்பதற்கு தாவாவ் எனும் பெயரே பயன்படுத்தப்படுகிறது.
இந்த நகரம் தாவாவ் மாவட்டத்திற்கும், தாவாவ் நகராண்மைக் கழகத்திற்கும் நிர்வாக மையமாகவும் விளங்குகிறது.
பொது
தாவாவ் நகரின் தென் கிழக்குப் பகுதியில், சுலாவெசி கடலும், சூலு கடலும் அமைந்துள்ளன. மேற்குப் பகுதியில் அடர்ந்த போர்னியோ காடுகள் உள்ளன. இந்த நகரின் தென் பகுதியில் இந்தோனேசியாவின் கலிமந்தான் பெருநிலம் உள்ளது. சபா மாநிலத்தின் தலைநகரமான கோத்தா கினபாலு 452 கி.மீ. தொலைவில் வடக்கே உள்ளது.
தாவாவ் மாவட்டம் மெரோதாய் (Merotai), கலாபாக்கான் (Kalabakan), செம்பூர்ணா (Semporna), கூனாக் (Kunak), லகாட் டத்து (Lahad Datu) என ஐந்து பிரிவுகளாகப் பிரிக்கப்பட்டு உள்ளது. தாவாவ் நகரில் இருந்து 155 கி,மீ. வட கிழக்கே லகாட் டத்து எனும் பட்டணம் உள்ளது.
வரலாறு
1890-களில் தாவாவ் பகுதியில் ஏறக்குறைய 200 பேர் வாழ்ந்து வந்தனர். பெரும்பாலும் இவர்கள் பாலுங்கான், தாவி-தாவி இனத்தைச் சேர்ந்த பூர்வீக மக்கள். கலிமந்தான் பகுதியை டச்சுக்காரர்கள் ஆட்சி செய்யத் தொடங்கியதும், அவர்களிடம் இருந்து தப்பித்து வந்தவர்கள்தான் அந்தப் பூர்வீக மக்களாகும். அப்போது தாவாவ் ஒரு சிறிய கிராமமாக இருந்தது.
1898-இல் சீனர்கள் தாவாவ் கிராமத்தில் குடியேறினர். பின்னர், அங்கு ஒரு சீனக் குடியேற்றப் பகுதி உருவானது. வேளாண்மைத் துறைக்கு மிகச் சிறந்த நில அமைப்பு அங்கே அமைந்து விட்டதால், 1930-களில் தாவாவ் நகரம் துரிதமான வளர்ச்சியைக் கண்டது. 1931-இல் அதன் மக்கள்தொகை 1980-ஆக உயர்ந்தது.
முதலாம் உலகப்போர்
1900-ஆம் ஆண்டுகளில், குகாரா தோட்டம், குபோத்தா தோட்டம் என பெரும் தோட்டங்கள் உருவாக்கப்பட்டன. அந்தத் தோட்டங்களில் ரப்பர், சணல், தென்னை போன்றவை பயிர் செய்யப்பட்டன. தாவாவ் நகரத்தை முதலாம் உலகப்போர் பெரிதாகப் பாதிக்கவில்லை என்றாலும், உலகப் பொருளாதார மந்தநிலையின் தாக்கம் இருக்கவே செய்தது.
அந்தச் சமயத்தில் அரசாங்கத்தின் நிர்வாக மையமாகவும் வணிக மையமாகவும் சண்டாக்கான் விளங்கியது. தாவாவ் சிறிய நகரமாக இருந்தாலும், சண்டக்கான் நகரைக் காட்டிலும் நன்கு செழிப்புற்று விளங்கியது.
டன்லப் தெரு
1930-களில், தாவாவ் நகரத்தில் ஏறக்குறைய 60 கடைவீடுகள் இருந்தன. எல்லாமே மரக் கட்டிடங்கள். தாவாவ் நகரில் அப்போது இருந்த டன்லப் தெரு (Dunlop Street), மான் சியோங் தெரு (Man Cheong Street) எனும் இரண்டே இரண்டு தெருக்களில் அந்தக் கட்டிடங்கள் இருந்தன.
ஏ.ஆர்.டன்லப் (A.R. Dunlop) என்பவர், அந்தக் காலகட்டத்தில் தாவாவ் மாவட்டத்தின் பிரித்தானிய அதிகாரியாக இருந்தார். அவர் நினைவாக டன்லப் தெருவிற்கு அவருடைய பெயர் வைக்கப்பட்டது.
மான் சியோங் (Man Cheong) என்பது புகழ் பெற்ற ஒரு காபிக் கடை ஆகும். அந்தக் கடை இன்னும் டன்லப் தெருவில் இருக்கிறது. சில தங்கும் விடுதிகளும் இருந்தன. அப்போது தாவாவ் நகரில் இருந்த பெரும்பாலான கடைகள் சீனர்களுக்குச் சொந்தமானவையாக இருந்தன.
மணிலா வானொலி நிலையம்
தாவாவ் நகரத்தின் காப்பித்தான் சீனாவாக ஸ்டீபன் தான் என்பவர் இருந்தார். (பின்னர், இவர் ஜப்பானியர்களால் கொல்லப்பட்டார்.) அந்தக் கட்டத்தில் போக்குவரத்து, அஞ்சல் தொடர்புகள் மிகவும் பின் தங்கிய நிலையில் இருந்தன. தாவாவ் நகரத்தில் இருந்து சண்டாக்கான் நகருக்கு ஒரு கடிதத்தை அனுப்பினால், அது போய்ச் சேர ஒன்பது நாட்களுக்கும் மேலாகும். சிங்கப்பூருக்குப் போய்ச் சேர பத்தொன்பது நாட்கள் பிடிக்கும்.
அஞ்சல் வழியாகச் செய்திகள் வந்து சேருவதற்கு கால தாமதமானதால், உலகச் செய்திகளைத் தெரிந்து கொள்ள தாவாவ் மக்கள் பெரும்பாலும் வானொலியை நம்பி இருந்தனர். அந்தக் காலக் கட்டத்தில் ஐரோப்பாவிலும், சீனாவிலும் போர்கள் நடந்து கொண்டிருந்தன. ஒரு சிலர் மட்டுமே வானொலியைப் பயன்படுத்தும் வசதிகளைப் பெற்று இருந்தனர். மணிலா வானொலி நிலையம்தான் அவர்களின் முக்கியத் தேர்வாக இருந்தது.
வட ஆத்திரேலிய இராணுவப்படை
ஏறக்குறைய மூன்றரை ஆண்டுகாலம் தாவாவ், ஜப்பானியர்களின் ஆட்சியில் இருந்தது. இரண்டாம் உலகப் போரின் போது தாவாவ் மட்டும் அல்ல, போர்னியோ தீவு முழுவதுமே சப்பானியர்களின் பிடியில் இருந்தது.
1945 சூன் 10-ஆம் தேதி, லபுவான் தீவில் தரையிறங்கிய வடக்கு ஆத்திரேலிய இராணுவப் படையினர், போர்னியோவை சப்பானியர்களிடம் இருந்து மீட்பு செய்தனர். போர்ச் சேதங்களினால் தாவாவ் மிகுதியாகப் பாதிப்பு அடைந்து இருந்தது.
இரண்டாம் உலகப் போருக்கு பின்னர் தாவாவ் நகரை நிர்வாகம் செய்து வந்த பிரித்தானிய வடக்கு போர்னியோ நிறுவனம், மறு சீரமைப்பு செய்வதில் தீவிரமான கவனம் செலுத்தியது. 1963-ஆம் ஆண்டு, பிரித்தானிய பேரரசிடம் இருந்து சபா விடுதலை பெற்றது.
மக்கள் தொகை
2009ஆம் ஆண்டின் கணக்கெடுப்பின்படி தாவாவ் மாவட்டத்தின் மக்கள் தொகை 467,423.
மக்கள் தொகை புள்ளிவிவரங்கள் (2009 கணக்கெடுப்பு)
பொருளியல்
தாவாவ் மாவட்டத்தின் முக்கிய ஏற்றுமதிப் பொருள்களாக புகையிலை, கொக்கோ, எண்ணெய்ப் பனை அமைகின்றன. தாவாவ் துறைமுகத்தில் இருந்து காட்டு மரங்கள் அதிகமாக ஏற்றுமதி செய்யப்படுகின்றன. மாடாய் குகைகளில் இருந்து, மருந்து குணம் கொண்ட பறவைக் கூடுகளும் எடுக்கப்பட்டு ஏற்றுமதி செய்யப்படுகின்றன.
கொக்கோ உற்பத்தியில், உலகிலேயே மூன்றாவது இடத்தை தாவாவ் வகிக்கிறது. 1980களில் ஆசியாவின் கொக்கோ தலைநகரம் என்று தாவாவ் அழைக்கப்பட்டது உண்டு. ஓர் ஆண்டு ஏறக்குறைய 250,000 டன்கள் கொக்கோ ஏற்றுமதி செய்யப்படுகிறது.
மீன் பிடிப்பது முக்கியத் தொழிலாக இருந்தாலும், அண்மைய காலங்களில் இரால் வளர்ப்புத் துறை ஒரு பெரிய துறையாக மாறி வருகிறது. மலேசியாவிலேயே உயர் ரக இரால்கள் தாவாவில் இருந்துதான் ஏற்றுமதி செய்யப்படுகின்றன. சிங்கப்பூர், ஹாங்காங், தைவான், ஜப்பான் போன்ற இடங்களில் தாவாவ் இரால்களுக்கு கிராக்கி ஏற்பட்டுள்ளது.
தச்சு வேலைக்கருவிகள்
அறுத்தெடுக்கப்பட்ட மரத்தைக் கொண்டு நம் அன்றாட வாழ்வில் பயன்படுத்தக் கூடிய மரச்சாமன்களை செய்யப் பயன்படும் கருவிகளை தச்சு வேலைக்கருவிகள் என்பர்.
தச்சு வேலைக் கருவிகள்
சுத்தி, உளி, வாள், அரம், ஆணி, ஆப்பு, இழைக்கும் கருவி (இழைப்புளி), கிராம் (இணைப்பி), முள்ளரம், துளைக் கருவி ஆகியவை ஆகும்.
வெளி இணைப்புகள்
பகுப்பு:மரவேலைக் கருவிகள்
டையேன் காகென்
பகுப்பு:மேற்கிந்தியத் தீவுகள் பெண்கள் ஒருநாள் பன்னாட்டுத் துடுப்பாட்ட அணி பகுப்பு:வாழும் நபர்கள்
மங்களமேடு
மங்களமேடு தேவையூர் ஊராட்சிக்குட்பட்ட சிறு கிராமமாகும், தமிழ்நாட்டின் பெரம்பலூர் மாவட்டத்தில் உள்ள வேப்பந்தட்டை வட்டாரத்தில் திருச்சி – சென்னை தேசிய நெடுஞ்சாலை NH 45-இல் அமைந்துள்ளது. அமைந்துள்ளது. இந்த ஊராட்சி, பெரம்பலூர் சட்டமன்றத் தொகுதிக்கு, பெரம்பலூர் மக்களவைத் தொகுதிக்கு உட்பட்டதாகும்.
இப்பகுதிக்கான காவல் நிலையம் மற்றும் துணை மின் நிலையமும் இவ்வூரில் அமைந்துள்ளது. ,
வஞ்சி (ஊர்)
வஞ்சி என்னும் மாநகரம் மணிமேகலை – வஞ்சிமாநகர் புக்க காதை சேரநாட்டின் தலைநகர். குடநாட்டின் தலைநகர் வஞ்சி. தற்காலக் கரூரையும் சங்ககாலத்தில் வஞ்சி என்றும், வஞ்சிமுற்றம் என்றும் வழங்கினர்.
சோடியாக் கொலைகாரன்
சோடியாக் கொலைகாரன் (Zodiac Killer), என்பவன் 1960 களின்  இறுதியிலிருந்து 1970 களின் தொடக்கம் வரை வட கலிஃபோர்னியா மாகாணத்தில் தொடர் கொலைகளை செய்தவன். கொலைகாரனின் அடையாளம் தெரியவில்லை. 1968 திசம்பர் மற்றும் 1969 அக்டோபருக்கு இடைபட்டக் காலத்தில் பெனிசியா, வால்லோஜோ, ஏரி பெர்ரிஸ்சா, சான் பிரான்சிஸ்கோ ஆகிய இடங்களால் இவனால் பாதிக்கப்புக்குள்ளாகி கொல்லப்பட்டனர். இவனால் 16 முதல் 29 வயதுக்கு உட்பட்ட நான்கு ஆண்களும் மூன்று பெண்களும் குறி வைக்கப்பட்டனர். கொலையாளி தந்திரமாகவும் மறைமுகமாகவும் குற்றத்தை உறுதி செய்யும் கடிதங்களை வரிசையாக உள்ளூர் பத்திரிக்கைக்கு அனுப்பி, சோடியாக் (zodiac) என்னும் பெயரைத் தன் அடையாளமாக்கினான். அந்தக் கடிதங்களில் நான்கு குறிப்புகளை (புதிர்) அனுப்பி இருந்தான். அவற்றில் ஒன்றுக்கு மட்டுமே சரியாகத் தீர்வுக் காணப்பட்டது என்பது குறிப்பிடத்தக்கது.
சட்ட அமலாக்க மற்றும் தன்னார்வ ஆய்வாளர்கள் சந்தேக நபர்களின் பெயர்களை குறித்தனர், ஆனால் உறுதியான ஆதாரங்கள் இல்லை. சான் பிரான்சிஸ்கோ காவல்துறை (SFPD) 2004 இல் இவ்வழக்கை "செயலற்றது" (inactive) என்று குறிப்பிட்டது, ஆனால் 2007 மார்சில் இந்த கோப்பு மீண்டும் திறக்கப்பட்டது. மேலும் இந்த வழக்கானது வால்லோஜோ நகரம், நாபா கவுண்டி, சோலனோ கவுண்டி ஆகிய இடங்களிலும் மீண்டும் திறக்கப்பட்டது. கலிஃபோர்னியா துறை நீதிபதி 1969 முதல் இந்த படுகொலைகள் வழக்குகள் குறித்த ஆவணங்களை பராமரித்துவருகிறது.
மேற்கோள்கள்
பகுப்பு:குற்றவாளிகள் பகுப்பு:ஐக்கிய அமெரிக்கக் குற்றவாளிகள் பகுப்பு:20-ஆம் நூற்றாண்டு குற்றவாளிகள்
எலைன் கன்னிங்காம்
எலைன் கன்னிங்காம் (Elaine Cunningham), மேற்கிந்தியத் தீவுகள் பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 5 பெண்கள் ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1993 ல் மேற்கிந்தியத் தீவுகள் பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.
பகுப்பு:மேற்கிந்தியத் தீவுகள் பெண்கள் ஒருநாள் பன்னாட்டுத் துடுப்பாட்ட அணி பகுப்பு:வாழும் நபர்கள்
பிரேசிலிய ஒலிம்பிக் குழு
பி.ஒ.குழு பலவகைகளில் வருமானம் ஈட்டுகின்றது; முதன்மையான வருமானமாக பிரேசிலிய தேசிய குலுக்கல் பரிசுச் சீட்டு இலாபத்தில் 2% இதற்கு வழங்கப்படுகின்றது. இதன் தற்போதைய தலைவராக கார்லோசு ஆர்த்தர் நுசுமான் உள்ளார். இதன் முதன்மைத் திட்டமாக இரியோ டி செனீரோவில் நடக்கவிருக்கும் 2016 கோடைக்கால ஒலிம்பிக் விளையாட்டுப் போட்டிகள் உள்ளன.
வெளி இணைப்புகள்
பகுப்பு:பிரேசிலில் விளையாட்டு பகுப்பு:தேசிய ஒலிம்பிக் குழுக்கள்
ஆத்திசூடி பாடியோர்
தமிழில் ஆத்திசூடிகளை பாடிய ஆசிரியர்களும் நூல்களும்
மேற்கோள்கள்
பகுப்பு:தமிழ் அற நூல்கள் பகுப்பு:தமிழ் சிறுவர் இலக்கியம்
மார்வெலின் ஏபிசி தொலைக்காட்சி தொடர்கள்
மார்வெலின் ஏபிசி தொலைக்காட்சி தொடர்கள் (Marvel's ABC television series) என்பது மார்வெல் வரைகதை வெளியீடுகளில் தோன்றிய கதாபாத்திரங்களை அடிப்படையாக கொண்டு ஏபிசி என்ற தொலைக்காட்சிக்காக உருவாக்கப்பட்டு ஒன்றோடொன்று இணைக்கப்பட்ட அமெரிக்க நாட்டு தொலைக்காட்சித் தொடர்களின் தொகுப்பாகும்.
இந்த தொடர்கள் ஏபிசி ஸ்டுடியோஸ் மற்றும் மார்வெல் தொலைக்காட்சி நிறுவனங்களால் தயாரிக்கப்பட்டது, அவை மார்வெல் திரைப் பிரபஞ்சத்தில் அமைக்கப்பட்டு, உரிமையாளரின் திரைப்படங்கள் மற்றும் பிற தொலைக்காட்சித் தொடர்களின் தொடர்ச்சியை அங்கீகரிக்கின்றன. இந்த மார்வெல் ஏபிசி தொடர்களின் குழுவை "மார்வெல் ஹீரோஸ்" என்று அழைக்கப்படுகின்றது.
மார்வெல் திரைப் பிரபஞ்சத்தின் முதல் தொலைக்காட்சித் தொடர் ஏஜென்ட்ஸ் ஒப் ஷீல்ட் ஆகும். இந்த தொடர் 2012 ஆம் ஆண்டு வெளியான தி அவேஞ்சர்ஸ் திரைப்படதின் எழுத்தாளர் மற்றும் இயக்குனரான ஜோஸ் வேடன் என்பவரால் மார்வெல் தொலைக்காட்சி மற்றும் ஏபிசிக்காக உருவாக்கப்பட்டது. இந்த தொடரில் நடிகர் கிளார்க் கிரெக் என்பவர் பில் கோல்சன் என்ற கதாபாத்திரத்தில் நடித்தார், இவரின் கதாபத்திரம் மார்வெல் திரைப் பிரபஞ்சத் திரைப்படங்களில் இருந்து தொடர்கிறது, இந்தத் தொடர் செப்டம்பர் 2013 இல் அறிமுகமாகி, ஆகஸ்ட் 2020 வரை ஏழு பருவங்களாக ஒளிபரப்பானது. அதை தொடர்ந்து கேப்டன் அமெரிக்கா: முதல் அவெஞ்சர் என்ற திரைப்படத்தில் தோன்றிய பெக்கி கார்ட்டர் என்ற கதாபாத்திரத்தை மையமாக கொண்டு ஏஜென்ட் கார்ட்டர் என்ற தொடர் உருவாக்கப்பட்டது. இந்த தொடர் இரண்டு பருவங்களாக சனவரி 2015 முதல் மார்ச்சு 2016 வரை ஒளிபரப்பானது. அத்துடன் ஏபிசியின் இறுதி தொடராக 2017 ஆம் ஆண்டில் இன்கியுமன்சு என்ற தொடர் ஒளிபரப்பானது.
ஏஜென்ட்ஸ் ஒப் ஷீல்ட் என்ற தொடர் ஆரம்பத்தில் ஏபிசி தொலைக்காட்சியில் ஒளிபரப்பாகி நல்ல மதிப்பீட்டை பெற்று கொடுத்தது. ஆனால் கடைசி மூன்று பருவங்களும் சுமாரான மதிப்பீடுகளை கொடுத்தது. அதை தொடர்ந்து இன்கியுமன்சு என்ற தொடரும் நல்ல வரவேற்பைப் பெறவில்லை. இதனால் டிசம்பர் 2019 இல் மார்வெல் நிறுவனம் ஏபிசி தொலைக்காட்சியுடனான ஒப்பந்தத்தை நிறுத்திக் கொண்டது.
மேற்கோள்கள்
+ + +
நோர்த் யோர்க்
நோர்த் யோர்க் என்பது ரொறன்ரோவுக்கு வடக்கே உள்ள நகரம். இங்கு பல்லின மக்கள் வாழ்கிறார்கள். இங்கு யோர்க் பல்கலைக்கழகம் உள்ளது. இங்கே தமிழ் மாணவர்கள் படிக்கிறார்கள். இங்கே தான் யோர்க்டேல் அங்காடி உள்ளது. இங்கு இரண்டு மருத்துவமனைகள் இருக்கின்றன.
மக்கள் தொகை புள்ளிவிவரம்
இந்நகரில் 57% கனடாவில் பிறக்காதவர்களே வாழ்கின்றனர். அதன்படி
வெளியிணைப்புகள்
பகுப்பு:கனடிய நகரங்களும் ஊர்களும்
எம். ஏ. நுஃமான்
'''எம். ஏ. நுஃமான்''' (பிறப்பு:10 ஆகத்து 1944) ஈழத்தின் குறிப்பிடத்தக்க கவிஞர், எழுத்தாளர், விமர்சகர். பேராதனைப் பல்கலைக்கழகத்தில் பேராசிரியராகப் பணியாற்றுகிறார்.
வெளி இணைப்புகள்
பகுப்பு:1944 பிறப்புகள் பகுப்பு:இலங்கை முஸ்லிம் எழுத்தாளர்கள் பகுப்பு:தமிழ் கலைச்சொல் அறிஞர் பகுப்பு:தமிழ் அகராதி தொகுப்பாளர்கள் பகுப்பு:பிறமொழி-தமிழ் மொழிபெயர்ப்பாளர்கள் பகுப்பு:அண்ணாமலைப் பல்கலைக்கழ முன்னாள் மாணவர்கள்
சென்னகேசவர் கோயில், சோமநாதபுரம்
சென்னகேசவர் கோயில், சோமநாதபுரம், இந்தியாவின் தென்பகுதி மாநிலங்களில் ஒன்றான கர்நாடகத்தில் உள்ள சோமநாதபுரம் என்னும் இடத்தில் அமைந்துள்ளது. இது போசளர் கட்டிடக்கலையின் சிறந்த எடுத்துக்காட்டுகளுள் ஒன்றாகும். இக் கோயில், போசள மன்னன் மூன்றாம் நரசிம்மனின் கீழ் தண்டநாயகனாக இருந்த சோமா என்பவனால் 1268 ஆம் ஆண்டில் கட்டப்பட்டது. அக்காலம் ஹோய்சாலப் பேரரசு தென்னிந்தியாவில் வலுவான நிலையில் இருந்த காலம் ஆகும்.
அமைப்பு
250px|thumb|left|பின்புறத் தோற்றம். சென்னகேசவர் [[கோயில், சோமநாதபுரம்]] பெரிய மதிலால் சூழப்பட்ட இக் கோயிலின் நுழைவாயிலில், உயரமான தூண்களைக் கொண்ட ஒரு நுழைவு மண்டபம் அமைந்துள்ளது. இக் கோயில் கட்டிடம் மாவுக் கற்களால் அமைக்கப்பட்டது. இதன் சமச்சீரான கட்டிட அமைப்பு, ஒரே அளவு முதன்மை கொண்ட கருவறைகளில் அமைந்துள்ள சிற்பங்கள் போன்ற இயல்புகளால் இக்கோயில் பிற ஹோய்சாலக் கோயில்களுக்கு மத்தியில் தனித்துவமாக விளங்குகிறது. இதை விடச் சிறப்பான சிற்பங்களையும், சிறப்பான கட்டிடக்கலையையும் கொண்ட பல ஹோய்சாலக் கோயில்கள் இருந்தாலும், இக் கோயில் எல்லாத் தேவைகளையும் நிறைவு செய்வதாக உள்ளது. இது புகழ் பெற்ற சிற்பியும் கட்டிடக்கலைஞருமான ருவாரி மலிதம்மா என்பவரால் கட்டப்பட்டது.
மூன்று சிறு கோயில்களின் கீழ்ப் பகுதிகளும், 16 முனைகளைக் கொண்ட நட்சத்திர வடிவில் அமைந்துள்ளன. மேலுள்ள விமானங்களும் அதே வடிவத்தையே பின்பற்றுகின்றன. 16 முனைகளைக் கொண்டிருப்பதால் இது வட்டமான வடிவம் கொண்டதுபோல் தெரிகிறது.
மேற்கோள்கள்
பகுப்பு:இந்தியக் கோயில்கள்
பகுப்பு:இந்து யாத்திரைத் தலங்கள் பகுப்பு:கர்நாடகாவில் உள்ள இந்துக் கோயில்கள் பகுப்பு:கர்நாடகாவில் உள்ள வைணவக் கோயில்கள் பகுப்பு:மைசூர் மாவட்டம் பகுப்பு:இந்துக் கோயில் கட்டிடக்கலை
தமிழர் தாவரவியல்
தமிழர் சுற்றாடலில் காணப்பட்ட தாவரங்களை உணவு, மருந்து, உடை, உறையுள் என பலதரப்பட்ட அடிப்படைத் தேவைகளை பூர்த்தி செய்ய பயன்படுத்துகின்றார்கள். இதனால் தமிழர்களிடம் இத்தாவரங்கள் பற்றி நுணுக்கிய அறிவு உண்டு. இந்த அறிவை தமிழர் தாவரவியல் எனலாம்.
வெளி இணைப்புகள்
பகுப்பு:தமிழர் தாவரவியல்
ஷாமனூர் மல்லிகார்ஜூன்
மேற்கோள்கள்
பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:கர்நாடக சட்டமன்ற உறுப்பினர்கள் பகுப்பு:தாவணகெரே மாவட்ட நபர்கள் பகுப்பு:1967 பிறப்புகள்
ஷனேல் டேலி
ஷனேல் டேலி (Shanel Daley, பிறப்பு: திசம்பர் 25 1988), மேற்கிந்தியத் தீவுகள் பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 23 பெண்கள் ஒருநாள் பன்னாட்டுத் துடுப்பாட்டப் போட்டிகளிலும்,   20 பெண்கள் இருபதுக்கு -20  துடுப்பாட்டப் போட்டிகளிலும்  கலந்து கொண்டுள்ளார். இவர் 2008 -2011 ஆண்டுகளில் மேற்கிந்தியத் தீவுகள்  பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.
பகுப்பு:மேற்கிந்தியத் தீவுகள் பெண்கள் ஒருநாள் பன்னாட்டுத் துடுப்பாட்ட அணி பகுப்பு:1988 பிறப்புகள் பகுப்பு:வாழும் நபர்கள்
காலியம்(III) அயோடைடு
காலியம்(III) அயோடைடு (Gallium(III) iodide) என்பது Ga2I6 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். பரவலாகக் கிடைக்கக்கூடிய காலியம் சேர்மத்தின் அயோடைடு உப்பு காலியம்(III) அயோடைடு ஆகும். காலியம் ஆர்சனைடு படிகங்கள் வளர்க்கும் வேதியியல் ஆவிப்போக்குவரத்து முறையில் அயோடின் போக்குவரத்து முகவராக பயன்படுத்தப்படுகிறது. இது GaI3 சேர்மமாக மீள் உருவாக்கம் அடைகிறது.
காலியம்(III) அயோடைடை, காலியம் உலோகத்துடன் சேர்த்து ஒடுக்க வினைக்கு உட்படுத்தினால் அது பச்சை நிறத் திண்ம காலியம்(I) அயோடைடாக மாறுகிறது. இச்சேர்மத்தின் பண்புகள் முழுவதுமாக அறியப்படவில்லை என்றாலும் காலியம்(I) மற்றும் காலியம்(II) சேர்மங்கள் தயாரிப்பிலும் கரிமத் தொகுப்பு வினைகளிலும் மிகவும் பயனுள்ளதாக உள்ளது.
இவற்றையும் காண்க
பகுப்பு:அயோடைடுகள் பகுப்பு:காலியம் சேர்மங்கள் பகுப்பு:உலோக ஆலைடுகள்
தொட்டார்த்தனஅள்ளி மாரியம்மன் கோயில்
தொட்டார்த்தனஅள்ளி மாரியம்மன் கோயில் தமிழ்நாட்டில் தர்மபுரி மாவட்டம், தொட்டார்த்தனஅள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
சித்திரை மாதம் 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
லும்பினி மாநில மருத்துவமனை
லும்பினி மாநில மருத்துவமனை (Lumbini Provincial Hospital) நேபாளத்தின் லும்பினி மாநிலத்தில் உள்ள மிகப்பெரிய அரசு மருத்துவமனைகளில் ஒன்றாகும். மருத்துவமனை பூத்வல் நகரில் உள்ளது. பிராந்தியத்தில் உள்ள பழமையான மருத்துவமனைகளில் ஒன்றாக கருதப்படும் இம்மருத்துவமனை தனியார் மருத்துவமனைகளுக்குச் செல்ல முடியாத ஏழைக் குடிமக்களுக்கு சுகாதாரப் பராமரிப்பு வழங்கும் ஒரு முக்கியமான ஆதாரமாகவும் கருதப்படுகிறது.
வரலாறு
மறைந்த பிரதம மந்திரி சந்திர சம்சர் ஜேபி ராணா ராயல் பேலசு நிலையத்திற்காக 1910-1911 காலத்தில் 6 படுக்கைகள் கொண்ட சிறிய மருத்துவமனையை நிறுவினார். இந்த சிறிய மருத்துவமனை காலப்போக்கில் மேம்படுத்தப்பட்டது. தற்போதைய மருத்துவமனை 1963 -1964 காலத்தில் 50 படுக்கைகளுடன் செயல்பாட்டுக்கு வந்தது.
உள்ளூர் மக்களின் தேவையைப் பூர்த்தி செய்ய 29 மருத்துவர்கள், 31 செவிலியர்கள், சராசரியாக நாளொன்றுக்கு 19 பேருக்கு சேவை அளித்து வருகின்றனர். படுக்கைகளின் எண்ணிக்கை பின்னர் 200 ஆக உயர்த்தப்பட்டது
மேற்கோள்கள்
பகுப்பு:நேபாளம்
வெள்ளக்குடி பெத்தக்குடி அய்யனார் கோயில்
வெள்ளக்குடி பெத்தக்குடி அய்யனார் கோயில் தமிழ்நாட்டில் புதுக்கோட்டை மாவட்டம், வெள்ளக்குடி என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பன்புல் தொழில்
நடைபெறும் இடங்கள்
இலங்கையில், கிழக்கு மாகாணத்தில் பன்புல் தொழில் ஒரு முக்கிய தொழிலாக உள்ளது. வாழைச்சேனை, நாவற்குடா, தாழங்குடா, குருக்கள்மடம், செட்டிப்பாளையம், களுதாவளை, ஒந்தாச்சி மடம், கல்லாறு, காத்தான்குடி, ஒல்லிக்குளம், காங்கேயனோடை, பாலமுனை, பூனொச்சிமுனை, ஏறாவூர், மீராவோடை, செம்மண் ஓடை, காவத்த முனை உட்பட்ட ஊர்களில் இத் தொழில் மேற்கொள்ளப்படுகின்றது. காலி, களுத்துறை, கம்பஹா, இரத்தினபுரி ஆகிய இலங்கையின் பிற பிரதேசங்களிலும் இத் தொழில் சிறு சிறு அளவில் காணப்படுகிறது.
மூலப் பொருட்கள்
பன்புல் தொழிற்கு முதன்மை மூலப் பொருள் பன்புல்லே ஆகும். பன்புல் அண்மைக் காலங்களில் கோழிச்சாயம் பயன்படுத்தி சாயம் போடப்படுகிறது. பாரம்பரிய முறையில் பல்வேறு தாவர சாயங்களைப் பயன்படுத்தி சாமயம் போடுவர். சாயமும், நீரும் இதற்குத் தேவை.
உற்பத்திப் பொருட்கள்
thumb|பன் கூடை பன்புல்லின் முதன்மை உற்பத்திப் பொருள் பல வடிவமைப்புக்கள், அளவுகளில், பயன்பாட்டுக்காக செய்யப்படும் பன்புல் பாய்கள் ஆகும். அவை ஐந்து வகைப்படும். அவையானவை:
பாய்களைத் தவிர பின்வரும் உற்பத்திப் பொருட்களும் பன்புல்லை மூலமாகக் கொண்டு செய்யப்படுகின்றன.
பயிரிடலும் வெட்டலும்
நெற் செய்கை போன்று பன் புல் பயிரிடப்படுகிறது. பன்புல் கிழங்கில் இருந்து வளரும். கிழங்கில் இருந்து முதலில் வளரும் போது 6 மாதம் அளவில் வெட்டப்படக் கூடியது. அதன் பின் ஒவ்வொரு 3 மாதங்களுக்கு ஒருமுறையும் வெட்டப்படக் கூடியது. வெட்டியபின், குட்டிகளில் இருந்து பன் புல் மீண்டும் வளர்ந்துவிடும்.
பன்புல் 6 அடி வரை வளரக் கூடியது.
தரம் பிரித்தல்
பன்புல்லில் அகலம், நீளம், நிறம் கொண்டு தரம் பிரிக்கப்படுகிறது.
சாயம் போடுதல்
பன்புல்லின் நிறம் குன்றிவை வேறு நிறத்துக்கு சாயம்போட தெரிவு செய்யப்படுகின்றன. அண்மைக் காலங்களில் கோழிச்சாயத்தைப் பயன்படுத்தி பச்சை, ஊதா போன்ற நிறங்களில் சாயம்போடப்படுகிறது. சாயம்போட, தண்ணீரைக் கொதிக்க வைத்து அதில் பன்புல்லை இட்டு, எடுத்து ஒரு நாள் வெய்யிலில் காயப் போடுவர்.
பதப்படுத்தல்
இவ்வாறு சாயம் போடப்பட்ட போடப்படாத பன்புற்களை பருத்தி மனையினைப் பயன்படுத்தி பதப்படுத்துவார்கள்.
இழைத்தல்/பின்னல்
இழைத்தல் மற்றும் பின்னல் முறையின் ஊடாகவே பாய், பை, தொப்பி உட்பட்ட பல உற்பத்திப் பொருட்கள் உருவாக்கப்படுகின்றன. சிலவற்றைப் பின்னும் போது அச்சுப் பயன்படுத்தியும் அதன் வடிவை அமைக்கிறார்கள். இழைத்தல் மற்றும் பின்னல் தோரணங்கள் பல வகை உண்டு. உயர்ந்த திறன் கொண்ட கலைஞர்கள் மிகவும் கலைவண்ணம் மிக்க பொருட்களை உருவாக்க வல்லவர்கள்.
மேற்கோள்கள்
பகுப்பு:கைத்தொழில்கள்
அஞ்சும் ஆனந்த்
அஞ்சும் ஆனந்த் (Anjum Anand) (பிறப்பு: ஆகஸ்ட் 15, 1971) ஒரு பிரிட்டிஷ் உணவு வகைகளைப் பற்றி எழுதும் எழுத்தாளரும் இந்திய உணவுமுறைகளின் தொலைக்காட்சி சமையல் நிகழ்ச்சி தொகுப்பாளரும் ஆவார். உடல்நல உணர்வுள்ள சமையல்காரருக்கு உணவளிக்கும் இந்திய சமையல் குறிப்புகளை உருவாக்கி எழுதிய முதல் எழுத்தாளர்களில் இவரும் ஒருவராக இருந்தார்.
சுயசரிதை
பாரம்பரியமாக பணக்கார இந்திய உணவில் இருந்து ஆரோக்கியமான உணவுக்கு மாறுவது குறித்த இவரது கண்னோட்டம் வளர்ந்து வரும் போது இவருக்கு ஏற்பட்ட எடை பிரச்சினைகள் குறித்த தனிப்பட்ட அனுபவத்திலிருந்து வந்தது. இவரது உணவில் மாறுபட்ட பாரம்பரிய உணவுகள் இடம் பெற்றுள்ளன, ஆரோக்கியமான பொருட்களைக் கொண்டு குறைவான எண்ணெயுடன் உருவாக்கப்படுகின்றன. 25 வயதில் இந்தியன் எவ்ரி டே: லைட் ஹெல்தி இந்தியன் ஃபுட் என்ற இவரது முதல் புத்தகம் வெளியிடப்பட்டது. இது அமேசான்.காம் சிறந்த விற்பனையாளர்களின் பட்டியலில் முதலிடத்தைப் பிடித்தது.
இவர் 2004 முதல் 2007 வரை யு.கே.டி.வி புட் என்ற தொலைக்காட்சியில் கிரேட் ஃபுட் லைவ் என்ற நிகழ்ச்சியின் வழக்கமான விருந்தினராக ஆனார். மேலும் பிபிசி டூ என்ற தொலைக்காட்சியில் ஒளிபரப்பான இந்தியன் ஃபுட் மேட் ஈஸி என்ற ஒளிபரப்பில் 2007 இல் தோன்றினார். இவரது உச்சரிப்பும் சுறுசுறுப்பான விதமும் இவரை "பிரிட்டனில் உள்ள இந்திய உணவுகளைப் பற்றிய எழுத்தாளரான நிகல்லா லாசன்" என்று அழைக்கப்படுவதற்கு வழிவகுத்தது.
2007 முதல் தி டைம்ஸ் இதழின் இணையப் உணவு பக்கங்களுக்கு வழக்கமான பங்களிப்பாளராக இருந்து வருகிறார். பலவிதமான ஆரோக்கியமான முன்கூட்டியே தயாராக இருக்கும் இந்திய உணவுகளை உருவாக்க இவர் "பேர்ட்ஸ் ஐ" என்ற நிறுவனத்தின் சமையல் ஆலோசகராக செயல்பட்டுள்ளார். செப்டம்பர் 2008 இல் இவர் அஞ்சும்மின் நியூ இந்தியன் என்ற தனது மூன்றாவது செய்முறை புத்தகத்தை வெளியிட்டார். அதைத் தொடர்ந்து நவம்பரில் ஒரு புதிய பிபிசி தொலைக்காட்சி தொடர் வெளியிடப்பட்டது.
2011 ஆம் ஆண்டின் நடுப்பகுதியில், இவர் "தி ஸ்பைஸ் டெய்லர்" என்ற உணவு செய்முறையை அறிமுகப்படுத்தினார். இது இந்திய சாஸ்களை உருவாக்குகிறது. இந்திய உணவின் பிராந்திய மற்றும் கலாச்சார மரபுகளை ஒரு உண்மையான உள் ஆர்வத்துடன் நேசிக்கிறார். இந்த ஆர்வத்தையும் அறிவையும் தனது பிபிசி 2 ஆறு பகுதித் தொடரான ​​"இந்தியன் ஃபுட் மேட் ஈஸி" (2007) க்கு கொண்டு வந்தார். 2008 ஆம் ஆண்டில் இரண்டாவது தொடர் தொடங்கப்பட்டது, இது 3 மில்லியனுக்கும் அதிகமான பார்வையாளர்களால் பார்க்கப்பட்டது.
தனிப்பட்ட வாழ்க்கை
இங்கிலாந்தைத் தவிர, தில்லி, கொல்கத்தா ஆகிய இரண்டு நகரங்களிலும் இவர் தனது குடும்ப வீடுகளைக் கொண்டுள்ளார்.
வெளி இணைப்புகள்
பகுப்பு:பஞ்சாப் நபர்கள் பகுப்பு:வாழும் நபர்கள் பகுப்பு:1971 பிறப்புகள் பகுப்பு:சமையல் கலைஞர்கள்
ஷேன் டி சில்வா
ஷேன் டி சில்வா (Shane de Silva, பிறப்பு: செப்டம்பர் 22 1972), மேற்கிந்தியத் தீவுகள் பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 18 பெண்கள் ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். இவர் 2003 ல் மேற்கிந்தியத் தீவுகள் பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.
பகுப்பு:மேற்கிந்தியத் தீவுகள் பெண்கள் ஒருநாள் பன்னாட்டுத் துடுப்பாட்ட அணி பகுப்பு:1972 பிறப்புகள் பகுப்பு:வாழும் நபர்கள்
தமிழ் நடைக் கையேடு
தமிழ் நடைக் கையேடு என்பது தமிழ் உரைநடையை எழுதும்போது கடைப்பிடிக்க வேண்டிய நெறிமுறைகளைத் தொகுத்துத் தரும் ஒரு நூலாகும். இந்திய மொழிகளின் நடுவண் நிறுவனம் (மைசூர்), மொழி அறக்கட்டளை (சென்னை), தமிழ்ப் பல்கலைக்கழகம் (தஞ்சாவூர்) ஆகிய நிறுவனங்கள் இக்கையேட்டின் உருவாக்கத்தில் பங்கேற்றன. இந்நூலின் முதல் பதிப்பை பிப்ருவரி 1999இல் மொழி அறக்கட்டளை வெளியிட்டது. மீண்டும் 2004இல் மொழி அறக்கட்டளைக்காக அடையாளம் பதிப்பகம் வெளியிட்டது.
உருவாக்கத்தில் பங்கேற்றோர்
இந்திய மொழிகளின் நடுவண் நிறுவனத்தின் மேனாள் இயக்குநரான இ. அண்ணாமலையின் நெறியாள்கையின்கீழ், அந்நிறுவனத்தின் வ. ஞானசுந்தரம், மொழி அறக்கட்டளையின் பா. ரா. சுப்பிரமணியன் ஆகியோர் இக்கையேட்டினைப் பதிப்பித்து வெளியிட்டனர். இந்திய மொழிகளின் நடுவண் நிறுவனத்தின் சார்பில் வ. ஞானசுந்தரம், க. இராமசாமி ஆகியோரும், தமிழ்ப் பல்கலைக்கழகத்தின் சார்பில் இராம. சுந்தரம், கி. அரங்கன், மு. சுசீலா ஆகியோரும், மொழி அறக்கட்டளையின் சார்பில் எஸ். ராமகிருஷ்ணன், பா. ரா. சுப்பிரமணியன், கே. நாராயணன் ஆகியோரும் இக்கையேட்டை உருவாக்கும் பணியில் ஈடுபட்டனர்.
உள்ளடக்கம்
இக்கையேட்டில் நிறுத்தற்குறிகளைப் பயன்படுத்தும் முறை, சொற்களைச் சேர்த்தும் பிரித்தும் எழுதுவதற்கான அடிப்படைகள் ஆகியவை விவரிக்கப்பட்டுள்ளதோடு, சந்தி விதிகள் பட்டியல் மூலமும், எடுத்துக்காட்டுக்கள் வழியும் விளக்கப்பட்டுள்ளன. பொருள் தெளிவு சிதைவுறா வண்ணம் உரிய சொற்களைப் பொருத்தமான இடங்களில் பயன்படுத்தும் முறை, பிறமொழிச் சொற்களைத் தமிழில் எழுதும்போது கடைப்பிடிக்க வேண்டிய எழுத்துப்பெயர்ப்பு உள்ளிட்ட முறைமைகள், அடிக்குறிப்பு, துணைநூற்பட்டியல் முதலானவற்றை ஆய்வுக்கட்டுரைகளில் எழுதும் முறை போன்றன விளக்கப்பட்டுள்ளன.
வெளி இணைப்புகள்
பகுப்பு: இந்தியத் தமிழ் நூல்கள் பகுப்பு: 1999 தமிழ் நூல்கள் பகுப்பு: 2004 தமிழ் நூல்கள்
வஞ்சி மரம்
வஞ்சி என்பது ஒரு வகை மரம். இம்மரம் 10 மீட்டர் வரை வளரும். இம்மரமானது குடைகள், நாற்காலிகள் முதலியன செய்ய பயன்படுகிறது. இதன் பழங்கள் சாப்பிடக்கூடியவையாக இருக்கிறது.
வஞ்சி என்பது குறிஞ்சிப்பாட்டில் கூறப்பட்டுள்ள 99 மலர்களில் ஒன்று.
புறமதிலுக்கு வெளியே வஞ்சிமரம் இருந்ததால் வஞ்சிமாநகரம் 'வஞ்சி' எனப் பெயர்பெற்றது.
வஞ்சிமரத்துக்கும், வஞ்சிமாநகருக்கும் வேறுபாடு தெரிவதற்காக வஞ்சிமாநகரம் 'பூவா வஞ்சி' எனப் போற்றப்பட்டது.
வெளியிணைப்புகள்
பகுப்பு:மரங்கள் பகுப்பு:சங்க கால மலர்கள் பகுப்பு:இந்தியத் தாவரங்கள் பகுப்பு:இலங்கைத் தாவரங்கள்
ஆஸ்திரேலியாவில் யுரேனியச் சுரங்கத் தொழில்
2019 ஆம் ஆண்டில், உலகில் கணிக்கப்பட்ட யுரேனிய இருப்புக்களில் (4,971,000 டன்கள்) 35% ஆஸ்திரேலியாவில் (1,748,100 டன்கள்), இரண்டாவது இடத்திலிருக்கும் கஜகஸ்தானை (10% அல்லது 504,100 டன்கள்) விட மிகவும் முன்னிலையில் உள்ளது. உற்பத்தியின் அடிப்படையில் மிகப்பெரிய ஏற்றுமதியாளர் கஜகஸ்தான், அதைத் தொடர்ந்து கனடா, மற்றும் ஆஸ்திரேலியா ஆகியவை உள்ளன. 2019 ஆம் ஆண்டில் ஆஸ்திரேலியா 6,613 டன் யுரேனியத்தை, உலக உற்பத்தியில் 12% அளவு, அணுமின் உற்பத்திக்காக ஏற்றுமதி செய்தது.
பல பத்தாண்டுகளாக யுரேனியச் சுரங்கத் தொழில் ஆஸ்திரேலிய அரசியல் கலந்துரையாடல்களில் ஒரு முக்கிய பகுதியாக உள்ளது. எதிர்க்கும் குழுக்கள் பரந்த அளவிலான சுற்றுச்சூழல் தாக்கங்கள், உள்நாட்டு நில அணுகல் மற்றும் அணுசக்தி பரவல் ஆகியவற்றை மேற்கோள் காட்டி இந்தத் தொழிலை நிறுத்த அல்லது கட்டுப்படுத்த வேண்டிய காரணங்களாகக் குறிப்பிடுகின்றன. இந்தக் கலந்துரையாடல் சுரங்க மற்றும் ஏற்றுமதி நடவடிக்கைகளை மட்டுப்படுத்தச் செய்துள்ளது, எனினும் கூட்டாட்சி மற்றும் மாநில அரசுகள் அவ்வப்போது ஒப்புக்கொள்ளப்பட்ட பொதுக்கொள்கையிலிருந்து பின்வாங்கிச் செல்வதும் நிகழ்வதுண்டு.
வரலாறு
ரேடியச் சுரங்கத்தில் துணை பொருளாக யுரேனியம் தெற்கு ஆஸ்திரேலியாவில் ரேடியம் ஹில் என்ற இடத்தில் 1906 ஆம் ஆண்டிலும் மவுண்ட் பெயிண்டர் என்ற இடத்தில் 1911 ஆம் ஆண்டிலும் உற்பத்தி செய்யப்பட்டது. ரேடியம் புரோமைடையும் யுரேனியத்தையும் எடுக்க சிட்னியிலுள்ள ஹன்டர்ஸ் ஹில் என்ற இடத்தில் ஒரு சுத்தீகரிப்பு ஆலை 1911 முதல் 1915 வரை செயல்பட்டது. ரேடியம் மருத்துவ ஆராய்ச்சிக்காகவும் யுரேனியம் சீனக்களிமண் மற்றும் கண்ணாடியை மெருகேற்றுவதற்காகவும் பயன்படுத்தப்ட்டன.
தீவிர யுரேனியத் தேடல் அமெரிக்க ஐக்கிய நாடுகள் மற்றும் ஐக்கிய இராச்சியம் அரசுகளின் வேண்டுகோளுக்கிணங்க 1944 க்குப் பிறகு தொடங்கியது. வெற்றிகரமான கண்டுபிடிப்புகளுக்கு 1948ல் வரிச்சலுகைகளும் அளிக்கப்பட்டன. யுரேனிய பதப்படுத்தும் வளாகம் தெற்கு ஆஸ்திரேலிய அரசால் போர்ட் பிரீ என்ற இடத்தில் அடிலெயிட்டுக்குத் தெற்கேயுள்ள ரேடியம் ஹில் மற்றும் வைல்ட்டாக் ஹில்லிருந்து பெறப்பட்ட தாதுக்களைக் கொண்டு செயல்பாட்டைத் தொடங்கியது. அமெரிக்க ஐக்கிய நாடுகள் மற்றும் ஐக்கிய இராச்சியம்க்கும் வழங்கிவந்த இந்த வளாகம் பெப்ரவரி 1962 இல் மூடப்பட்டது.
1964க்குள் தீர்ந்துவிட்ட கையிருப்புகளாலும் முற்றுப்பெற்ற ஒப்பந்தகளாலும் உற்பத்தி பெரும்பாலும் நின்றுவிட்டது. இந்த முதல் நிலையில் செய்யப்பட்ட விற்பனை அணு ஆயுதத் திட்டங்களுக்காக அமெரிக்க ஐக்கிய நாடுகள் மற்றும் ஐக்கிய இராச்சியத்துக்கு ஏற்றுமதி செய்யப்பட்ட 7,730 டன்னையும் உள்ளடக்கும், மற்றவையெல்லாம் பிற நாடுகளுக்கு மின்னுற்பத்திக்காக ஏற்றுமதி செய்யப்பட்டவை.
தேடல் நடவடிக்கைகளுக்கான இரண்டாவது அலை 1960களில் மின்னுற்பத்திக்காக அணுசக்தியை உருவாக்கும் மேம்பாட்டுப் பணிகளின் போது நிகழ்ந்தது. 1970களின் பின்பகுதியில் 60 படுகைகள் கண்டறியப்பட்டன. ரேஞ்சர் படுகை 1969 லும், நபர்லேக் மற்றும் கூங்கார்ரா 1970 லும் ஜபிலூக்கா 1971 லும் கண்டுபிடிக்கப்பட்டன.
இந்தத் தொழிலைப் பற்றிய பல விசாரணைகளுள் முதன்மையான விசாரணையை ஆஸ்திரேலிய அரசு யுரேனியத்தை அகழ்ந்து அதை ஏற்றுமதி செய்யவேண்டுமா என்ற கேள்வியையும் கொண்டிருந்த ரேஞ்சர் யுரேனிய சுற்றுச்சூழல் விசாரணை என்ற பெயரில் 1976ல் வெளியிட்டது. இந்த விசாரணை நிகழ்ந்து கொண்டிருந்தபோது சுரங்க நடவடிக்கைகள் நிறுத்தப்பட்டன, ஆனால் ரேஞ்சர் யுரேனியச் சுரங்கம் நிறுவனத்தின் 42% பங்குகளை அரசு எடுத்துக்கொண்டவுடன் அவை மீண்டும் செயல்படத்தொடங்கின. 1979ல் பொதுநலவாயம் அப்போது கட்டப்படவிருந்த ரேஞ்சர் செயல்பாட்டிலிருந்த தனது பங்கை விற்றுவிட்டு அதேவேளையில் சுரங்கங்களை உரிமையாக்கிக்கொண்டு செயல்படுத்தும் ஆஸ்திரேலிய ஆற்றல் வளங்கள் என்ற நிறுவனத்தை நிறுவியது. இறுதியாக ரேஞ்சர் 1981ல் உற்பத்தியைத் தொடங்கியது.
நபர்லேக் சுரங்கம் 1979ல் நான்கு திங்கள் செயல்பட்டது. கிடங்கில் சேகரிக்கப்பட்ட தாதுக்களைத் தூளாக்குவது 1980ல் தொடங்கியது. 1988 வரை 10,858 டன் யுரேனிய ஆக்ஸைடு தயாரிக்கப்பட்டு யப்பான், பின்லாந்து மற்றும் பிரான்சு நாடுகளுக்கு மின்னாற்றல் உற்பத்திக்கென விற்கப்பட்டது.
மேரி கேத்லீன் சுரங்கம் 1982 இறுதியில் மூடப்பட்டு ஆஸ்திரேலியாவின் முதல் யுரேனியச் சுரங்க இடமீட்புத் திட்டமானது. இது 1985 ல் முடிவடைந்தது. இதுபோன்ற ஒரு மீட்புத் திட்டம் 1980களில் ரம் ஜங்கலிலும் நடத்தப்பட்டது.
தெற்கு ஆஸ்திரேலியாவில் ராக்ஸ்பி டௌன்ஸில் இருக்கும் ஒலிம்பிக் அணை, மேற்குச் சுரங்க நிறுவனத்தால் 1988ல் செயல்படத் தொடங்கியது. ஒரு மிகப்பெரிய நிலத்தடிச் சுரங்கமான இது செப்பு உற்பத்தியை முதன்மையாகவும் யுரேனியம் தங்கம், வெள்ளி முதலியவற்றைத் துணை பொருட்களாகவும் கொண்டுள்ளது. மேற்குச் சுரங்க நிறுவனத்தை 2005ல பிஎச்பி பில்லிட்டன் கையகப்படுத்தியது.
வரலாற்று நோக்கில், ஆஸ்திரேலியாவில் வாய்ப்புமிக்க பல யுரேனியச் சுரங்கங்கள் அணு ஆற்றல் எதிர்ப்பாளர்களால் மட்டுப்படுத்தப்பட்டுள்ளது. எனினும் மாநில அரசுகள் மேற்கு ஆஸ்திரேலியாவிலும் குயின்ஸ்லாந்திலும் புதிய திட்ட வளர்ச்சிக்கு அனுமதியளித்துள்ளன. 2013 ஆம் ஆண்டு நிலவரப்படி யுரேனியத்தின் விலை மிகக் குறைவாக இருப்பதால், சந்தை முன்னேற்றமடையும் வரை எந்தவொரு புதிய திட்டங்களும் செயல்பாட்டுக்குக் கொண்டுவருவது சாத்தியமில்லை. யுரேனிய விலை உயரும் வரை கின்டைர் திட்டத்தை கமேகோ நிறுத்தி வைத்துள்ளது, பலாதீன் ஆற்றல் நிறுவனம் பிக்ரில்யி, அஞ்செலா/பமீலா, மனியிஞ்ஜீ, ஊபகூமா, வல்ஹால்லா போன்ற தனது திட்ட வரைவுகளை நடைமுறைப்படுத்த யுரேனிய விலை இன்னும் உயர்ந்திருக்க வேண்டும் என்று கூறியுள்ளது. தோரோ ஆற்றல் நிறுவனம் விலுனா வரைவை வளர்ச்சி நிலைக்கு எடுத்துச் செல்ல விரும்பினாலும் ஈடுபாட்டுள்ள முதலீட்டாளர்களை ஈர்க்க முடியவில்லை. யுரேனியத்தின் சந்தை விலை உயர்ந்தாலும் பெரும்பாலான திட்டங்கள் உற்பத்தியைத் தொடங்க குறைந்தது ஐந்து ஆண்டுகளாவது ஆகும்.
யுரேனிய வளங்கள்
ஆஸ்திரேலியாவில் அறியப்பட்ட யுரேனிய வளங்களில் 96% ஆறு இடங்களிலேயே உள்ளது: உலகில் அறியப்பட்ட மிகப்பெரிய யுரேனியப் படுகையான ஒலிம்பிக் அணை, ரேஞ்சர், ஜபிலூக்கா, கூங்கர்ரா, கின்டைர் மற்றும் ஈலிர்ரீ பின்வரும் வரைபடத்தில் ஆஸ்திரேலியாவிலுள்ள யுரேனியச் சுரங்கங்கள், படுகைகள் மற்றும் ஆலைகளின் அமைவிடங்களைக் காணலாம்.
சந்தை
பொதுவாக யுரேனியத்துக்கு ஒரே ஒரு வணிகப் பயன்பாடு மட்டுமே உள்ளது: அணுமின் நிலையங்களுக்கான மூலப் பொருள். 2022 பெப்ரவரி நிலவரப்படி உலகில் 437 அணுமின் நிலையங்கள் செயல்பாட்டில் உள்ளன. அவற்றின் மொத்த உற்பத்தித் திறன் ஏறத்தாழ 390 கிகாவாட்டு அளவிலான மின்னாற்றல் ஆகும். அடுத்த சில ஆண்டுகளுக்குள் மேலும் 58 அணுமின் நிலையங்கள் நிறவப்படுமென எதிர்பார்க்கப்படுகிறது.